Ръководството на Сдружение с нестопанска цел „Сдружение за изследвания и иновации в медицината - Леонардо да Винчи“ (СИИМ) – партньор по проект BG16RFPR002-1.014-0002„Център за компетентност по персонализирана медицина, 3Д и телемедицина, роботизирана и минимално инвазивна хирургия“, финансиран от Програма „Научни изследвания, иновации и дигитализация за интелигентна трансформация“, съфинансирано от Европейския съюз, и Ръководството на проекта, в изпълнение на нормативно изискване от административен договор по проекта, относно необходимостта да се извърши подбор чрез провеждане на открити конкурси и сключване на трудови договори за определени длъжности в СИИМ на проекта с лица, които не са били предмет на извършени предварителни оценки в проектното предложение,

**ОБЯВЯВА КОНКУРС**

за назначаване на екип от иновативен персонал в основен партньор по проекта „Сдружение за изследвания и иновации в медицината - Леонардо да Винчи“

за длъжността

**„Експерт Технологичен трансфер”**

1. **Кратко описание на длъжността:**
   1. Изпълнява дейност по развитие и реализиране на инициативи, касаещи защитата на интелектуална собственост и имплементирането на технологичен трансфер.
   2. Активно участва в подготовката, провеждането и приключването на процедури по интелектуална собственост и технологичен трансфер;
   3. Участва в изготвянето на документации, договори, споразумения, писма и други документи за нуждите на проекта;
   4. Осъществява текущ преглед и прилагане на изменения и допълнения в нормативната база, регулираща дейността на Сдружението, включително предоставяне на становища във връзка с такива изменения за нуждите на проекта;
   5. Подпомага цялостната дейност на Офиса за технологичен трансфер.

1. **Заетост:** пълен работен ден - 8 часа на ден
2. **Минимални изисквания за заемане на длъжността:**
   1. Образование – Висше;
   2. Образователно-квалификационна степен – „Магистър”;
   3. Област на висше образование “Социални, стопански и правни науки”, “Хуманитарни науки”.
   4. Професионален опит - минимум 5 години стаж; опит по европейски и национални проекти ще се счита за предимство.
3. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
4. **Необходими документи за участие в конкурсната процедура:**
   1. Заявление по образец;
   2. Автобиография (CV);
   3. Копие от документи за придобити образователни степени и допълнителна професионална квалификация и/или специализации (ако има такива);
   4. Документ за самоличност – необходим само за идентификация и справка.
5. **Място и срок за подаване на документите за участие в конкурса:**
   1. Документите за участие в конкурса се представят в:**пет работни дни,** считаниот публикуване на обявлението в сайта на ЦК, във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, Офис на проекта, ул. “Климент Охридски“ №1, Ректорат, етаж 2, стая №208, лично от кандидатите или техни упълномощени представители.
   2. **Краен срок за подаване на документите: 10.09.2025 г.**
   3. Допълнителна информация и уточнения във връзка с изискванията за провеждането на конкурсната процедура може да се получат на телефон 0988 767030.